MALTA TRIBUNAL TA' REVIZJONI AMMINISTRATTIVA MAGISTRAT DR. CHARMAINE GALEA 18 ta' Dicembru 2020 Rikors Numru 47/2020 Joseph Agius Attard Vs Awtorita` tal-Artijiet It-Tribunal, Ra r-rikors ta' Joseph Agius Attard ipprezentat fit-30 ta' Gunju 2020 li permezz tieghu ppremetta s-segwenti:- " Illi l-appellant huwa propjetarju ta' hanut bin-numru ufficjali 1, Triq in-Narcis kantuniera ma' Triq Felic Borg, Is-Swatar, L-Imsida; Illi bhala parti mill-ipprocessar tal-applikazzjoni tal-esponenti mal-Awtorita' tal-Ippjanar numru PLA1/2019/1754 ('To sanction variations to approved Class 4D outlet in PA4224/15, including differences in internal layout and changes to facades, and to propose external area for tables and chairs, at Triq in Narcis c/w Triq Felic Borg, Is-Swatar, L-Imsida') l- Awtorita' appellata giet mitluba taghti l-kunsens taghha ai termini tal-Artikolu 71(4) tal- Kap.552 tal-Ligijiet ta' Malta; Illi b'ittra datata 24 ta' April 2020 [Dokument 'A' hawn anness] li pero' l-appellant ircieva biss fid-9 ta' Gunju 2020, l-Awtorita' infurmat lill-appellant li hija kienet qieghda tirrifjuta li taghti l-kunsens taghha ghas-segwenti ragunijiet: Illi fl-istess ittra l-appellant gie infurmat bid-dritt tieghu li jappella mill-imsemmija decizjoni ai termini tal-Artikolu 57 tal-Kap.563; Illi effettivament l-appellant hass ruhu aggravat serjament bid-decizjoni msemmija tal- Awtorita' appellata u qieghed ghalhekk jintavola dan l-umli appell minnha; Illi l-aggravji huma cari u manifesti u jikkonsistu fis-segwenti: (a) Bid-decizjoni taghha l-Awtorita' tal-Artijiet assumiet u ezercitat kompetenza teknika li ma kinitx taghha. Tali kompetenza kienet tispetta lill-Awtorita' tal-Ippjanar u/jew lil Transport Malta u mhux lill-Awtorita' Appellata. Ir-ragunijiet moghtija mill-Awtorita' Appellanta fl-ittra taghha tal-24 ta' April 2020 jidher li huma unikament mibnija fuq kunsiderazzjonijiet dwar traffiku u dwar gestjoni ta' pedestrians, liema zewg affarijiet m'humiex fil-kompetenza (la regolatorja u lanqas teknika) tal-Awtorita' tal-Artijiet u ghalhekk id-decizjoni hawn appellata hija msejsa fuq kunsiderazzjonijiet irrilevanti u li ma jaqghux fil-kompetenza u d-diskrezzjoni tal-istess awtorita' appellata. In partikolari hija Transport Malta (u mhux l-Awtorita' tal-Artijiet) li tevalwa l-impatt tal-izvilupp propost fuq safe traffic flow u tiddetermina kemm huma ffrekwentati t-toroq in kwistjoni u x'impatt jifilhu, u x'effett hemm fuq pedestrian crossings; (b) Fit-tieni lok u minghajr pregudizzju ghall-premess, xorta wahda l-Awtorita tal-Artijiet ma kellha qatt ragjonevolment tasal ghad-decizjoni taghha li tirrifjuta li taghti l- kunsens taghha ghar-ragunijiet minnha moghtija. Dan ghaliex il-proposta tal- esponenti kienet in linea ma' dak li jipprovdu l-linji gwida maghrufa bhala Policy, Guidelines and Standards for Outdoor Catering Areas on Public Open Spaces (OCA) u fil-fatt l-Awtorita' appellata imkien fl-ittra taghha ma indikat li l-proposta hija kuntrarja ghal xi wahda mill-policies kontenuti fl-imsemmi dokument; (c) Fit-tielet lok, u minghajr pregudizzju ghall-premess, l-Awtorita tal-Artijiet naqset li tispecifika kif u ghaliex il-proposta tal-appellanti kienet qed tigi kkunsidrata bhal traffic hazard u bhala ta' ostakolu ghall-pedestrian crossing. In-nuqqas tal-Awtorita tal-Artijiet li hija taghti raguni specifika ghall-oggezzjoni taghha jammonta ghal ksur tal-principji ta' gustizzja naturali li maghhom kull awtorita hija tenuta li timxi. Kull awtorita hija tenuta li taghti r-ragunijiet specifici ghalfejn tkun waslet ghall- konkluzjoni taghha. Il-konkluzjoni generali moghtija mill-Awtorita tal-Artijiet ma tissodisfax tali vot u ghalhekk huwa umilment sottomess li anke ghalhekk biss, id- decizjoni tal-Awtorita' ghandha tigi revokata; (d) Fir-raba' lok, u minghajr pregudizzju ghal dak kollu suespost, id-decizjoni tal- Awtorita' kienet imsejsa fuq kunsiderazzjonijiet zbaljati u/jew irrilevanti, u min-naha l-ohra naqset li tiehu in kunsiderazzjoni fatti rilevanti. Il-fatt li l-appellant mhux qed jipproponi li jpoggi mwejjed u siggijiet fuq parking space ghandu jkun ta' vantagg u mhux ta' zvantagg ghall-esponenti stante illi mhux ser jittiehdu parking slots prezzjuzi u ghalhekk mhux sejjer jonqos il-parkegg fiz- zona. Fi kwalsijasi kaz, mill-OCA jirrizulta illi huwa wkoll permess u possibbli li mwejjed u siggijiet jestendu ghal fuq spazju okkupat minn parking space, izda mkien ma jinghad illi mwejjed u siggijiet iridu bilfors jiehdu post x'imkien li qabel kien parking space. Ghalhekk ir-raguni moghtija, ossija li l-kunsens qed jigi rifjutat ghaliex l-imwejjed u siggijiet mhux ser jitqieghdu fuq parking space ma taghmel ebda sens, hija kompletament irrilevanti u irragjonevoli u tikkostitwixxi ezercizzju zbaljat ta' diskrezzjoni. Ghall-kompletezza jigi rilevat ukoll pero' illi l-parking spaces fis-sit in kwistjoni kienu gew impengija fiz-zmien meta l-blokk li minnu jifforma parti l-hanut propjeta' tal-esponenti kien qieghed jinbena u ghalhekk minhabba li kien hemm l-iscaffolding armat ma gew iddisinjati l-ebda parking slots mal-art f'dak il-post; Is-setback mit-triq huwa in linea ma' dak li jipprovdi l-OCA; - - Hemm bizzejjed wisa' biex it-traffiku jkun jista' jghaddi b'mod sigur; - L-Awtorita' appellata ma tat ebda kaz tat-traffic count fis-sit mertu tal- applikazzjoni, u fil-fatt naqset ghal kollox li tikkunsidra li Triq in-Narciz hija dead- end u ghalhekk in-numru ta'vetturi li jiffrekwentaw is-sit huwa limitat; Il-pedestrian crossing imsemmija fid-decizjoni tal-appellata hija fil-fatt wahda merament temporanja li kienet giet maghmula meta intrama' l-iscaffolding ghall- kostruzzjoni tal-blokk li minnu l-hanut tal-esponenti jifforma parti. Zgur li xi haga li mhix permanenti ma ghandhiex tkun ta' ostakolu ghall-kunsens mitlub; Ghaldaqstant fid-dawl tal-premess u ghar-ragunijiet kollha premessi u ghal dawk ir- ragunijiet l-ohra kollha li jirrizultaw waqt it-trattazzjoni ta' dan l-appell, l-esponenti jitlob bir-rispett lil dan it-Tribunal sabiex joghgbu jiddikjara bhala nulla u ineffettiva u jhassar u jirrevoka fl-interita' taghha d-decizjoni tal-Awtorita tal-Artijiet moghtija fl-erbgha u ghoxrin (24) ta' April 2020 u komunikata lill-appellant fid-disgha (9) ta' Gunju 2020 li kopja taghha qed tigi hawn annessa bhala Dokument 'A' li permezz taghha l-Awtorita' appellata rrifjutat li taghti l-kunsens taghha ghall-applikazzjoni numru PLA1/2019/1754 tal-esponenti mal-Awtorita' tal-Ippjanar . Bl-ispejjez kontra l-Awtorita' appellata li hija minn issa ingunta ghas-subizzjoni. " Ra r-risposta tal-Awtorita` intimata pprezentata fis-7 ta' Lulju 2020 li permezz taghha eccepiet is-segwenti:- " Illi l-Awtorita' esponenti irceviet l-Appell tal-Appellant Joseph Agius Attard. L-Awtorita' ma taqbilx mal-kontenut tar-Rikors tal-Appell hekk kif imressaq u per konsegwenza qieghda tinterponi din l-umli Risposta taghha; Illi din il-kawza u l-appell jitrattaw decizjoni li hadet l-Awtorita' tal-Artijiet in konnessjoni ma' talba mressqa mill-appellant sabiex tpoggi mwejjed u siggijiet quddiem il-hanut numru 1 fi Triq in-Narcis kantuniera ma' Triq Felic Borg San Gwann; Illi tajjeb li jinghad illi ghalkemm l-Awtorita' hija vestita b'diskrezzjoni wiesa fit-tehid tad- decizjonijiet taghha, jidher car li f'dan il-kaz id-decizjoni ttiehdet skont il-Ligi u skont il- policies ezistenti u li gew iccitati fid-decizjoni tal-Awtorita'; Fil-kuntest jidhol l-element ta' dak li huwa "ragonevoli" ('reasonableness') in linea ta' konsiderazzjoni ta' dritt u li ghandu jkun segwit minn awtorita' pubblika meta tiddeciedi jew tezercita d-diskrezzjoni taghha. H.W.R Wade (Administrative Law") jikkumenta hekk – Ikompli hekk – Minn hawn johrog car illi l-Awtorita' Appellata applikat id-diskrezzjoni taghha fil- parametri tar-ragjonevolezza u ghall-konsiderazzjonijiet li huma rilevanti ghall-kaz li kellha quddiemha. Tant huwa hekk li l-Awtorita' irreferiet anke ghall-policies applikabbli; Isewgi mis-suespost, bhala konkluzzjoni ghalhekk, li l-Awtorita' Intimata fl-ewwel lok applikat il-ligi u fit-tieni lok agixxiet skont principji amministrattivi u issodisfatt il-principju generali amministrattiv tar-ragjonevolezza ghad-decizjoni taghha [Vide zewg sentenzi fl- ismijiet 'CCD Limited v. Awtorita' Dwar it-Trasport ta' Malta' tal-Prim' tal-PAQC datata 17/6/2013 u tal-Qorti tal-Appell datata 18/7/2017]. L-Awtorita' kellha diskrezzjoni li hija ezercitat fil-limiti tar-ragjonevolezza u per konsegwenza dan it-Tribunal ghandu jkun soddisfatt li l-Awtorita' Intimata imxiet legalment korrett. Illi ghalhekk it-talba tal-appellant għandha tiġi miċħuda stante li d-deċiżjoni meħuda mill- Awtorità hija waħda gusta fil-forma u fis-sustanza liema decizjoni giet meħuda wara li ġew kkunsidrati numru ta' fatturi relevanti li l-Awtorita' Intimata bhala sid l-art kienet fl- obbligu illi tiehu. Illi in oltre, hekk kif gja spjegat fl-istess deċiżjoni tagħha, l-Awtorità tat raġuni skont il- prinċipju amministrattiv ormaj stabbilit, "the duty to give reasons", liema ragunijiet diga gew ikkonfermati bhala validi mill-istess Qorti tal-Appell f'kawzi ohrajn simili ghall-kawza odjerna; Illi għalhekk isegwi illi l-Awtorità intimata kienet fil-limiti tad-diskrezzjoni amministrattiva tagħha meta hija ma tatx in-'no objection' mitluba mill-appellant. Għaldaqstant dan l-Onorabbli Tribunal għandu jiċħad it-talba mressqa quddiemu mir- rikorrent bl-ispejjeż interament tieghu." Sema' x-xhieda; Ra d-dokumenti kollha pprezentati; Sema' t-trattazzjoni; Ra li r-rikors thalla ghal-lum ghas-sentenza. Ikkunsidra: Illi r-rikorrent hassu aggravat b'decizjoni tal-Awtorita` intimata komunikata lilu permezz ta' ittra datata 24 ta' Arpril 2020 fejn gie infurmat illi l-applikazzjoni tieghu ghal permess ta' encroachment biex ikun jista' jpoggi mwejjed u siggijiet fuq art pubblika kienet qieghda tigi rifjutata ghar-ragunijiet segwenti:- Ir-rikorrent spjega illi huwa proprjetarju tal-hanut bin-numru ufficjali 1, Triq in- Narcis kantuniera ma' Triq Felic Borg, Is-Swatar, L-Imsida. Jispjega li z-zebra crossing in kwistjoni kienet wahda temporanja u li illum il-gurnata tnehhiet. Kenneth Schembri Bell, ufficjal tal-Awtorita` intimata, xehed illi huwa kien il-case officer rigward l-applikazzjoni odjerna. Spjega li peress li l-encroachment kien intalab fejn kien hemm zebra crossing allura l-Awtorita` intimata kienet tal-fehma illi dan kien se jikkostitwixxi perikolu ghall-persuni li jkunu qeghdin fuq l-imwejjed u s-siggijiet proposti mir-rikorrent. Mistoqsi jekk kienx konxju li z-zebra crossing in kwistjoni kinitx wahda temporanja, huwa wiegeb li ma kienx konxju ta' dan. Illi s-sit in kwistjoni huwa raffigurat tajjeb hafna f'ritratt esebit mill-istess xhud a fol. 34 tal-process. Il-Perit Stephen Ohayon, perit inkarigat mir-rikorrent, spjega li huwa ssottometta l-applikazzjoni odjerna ghan-nom tar-rikorrent. Jispjega wkoll illi wara li ssottometta din l-applikazzjoni, huwa gie infurmat li kien hemm bzonn ta' revizjoni tal-pjanti annessi sabiex dawn ikunu konformi mal-Guidlines on Outdoor Catering Areas on Public Open Space (OCA Policy). Fil-fatt huwa ssottometta zewg revizjonijiet. Jispjega wkoll illi l-hanut tar-rikorrent qieghed f'junction wiesgha hafna u ghalhekk mhux se jigi kkrejat perikolu ghall-klijenti. Fil-fehma tieghu, kien hemm bizzejjed vizibilita` ghall-vetturi li jkunu se jduru mal-hanut. Huwa spjega wkoll illi l-hanut in kwistjoni huwa f'zona kummercjali u triq li fil-fatt tmiss mal- binja in kwistjoni hija dead end u kwindi mhux se jkun hemm xi flow tat-traffiku kbir. Jispjega li wara verifiki li ghamel, irrizultalu illi fid-9 ta' Settembru 2020 l- imsemmija zebra crossing kienet tnehhiet, jew ahjar il-marki taghha gew mizbughin suwed u dan kif jirrizulta minn zewg ritratti a fol.115 tal-process. Antonia Petrou, case officer mal-Awtorita` intimata, spjegat illi l-applikazzjoni tar-rikorrent giet rifjutata principalment minhabba li kien hemm zebra crossing fuq is-sit propost u dan anke in linja ma' Policy P2 tal-OCA Policy li tghid illi l-ebda strutturi u tghamir ma jista' jostakola access ghal pedestrian crossing. Ikkunsidra: Illi dan l-appell jikkoncerna rifjut tal-Awtorita` intimata sabiex ir-rikorrent jinghata permess ghal encrochment fuq art pubblika sabiex ipoggi mwejjed u siggijiet fuq struttura li mill-ahhar disinni sottomessi lill-istess Awtorita` juru li parti minnha se tigi fuq il-bankina u parti ohra taht il-bankina.1 32 jirrizulta illi l-hanut in kwistjoni qieghed f'kantuniera bejn zewg toroq, li wahda minnhom taghlaq. Illi dak li qieghed jipproponi r-rikorrenti huwa li jaghmel decking, in parti fuq il-bankina u in parti fit- triq, u li fuqha jpoggi numru ta' mwejjed u siggijiet ghall-klijenti tieghu. Illi gie ppruvat illi fil-mument li saret l-applikazzjoni, u anke meta ttiehdet id- decizjoni appellata, quddiem l-imsemmi hanut kien hemm zebra crossing li proprju kienet fuq is-sit rikjest ghall-encroachment. Illi ghalhekk l-Awtorita` intimata kienet tal-fehma illi dak propost mir-rikorrent se jkun qieghed jostakola l-acces ghall-istess pedestrian crossing, u iktar minn hekk, il-proposta kienet ikkunsidrata bhala periklu ghall-klijenti. Illi permezz tal-ewwel aggravju, r-rikorrent jishaq illi l-Awtorita` intimata assumiet u ezercitat kompetenza teknika li ma kinitx taghha izda li kienet tispetta lill- Awtorita` ta' l-Ippjanar u/jew lil Transport Malta. Illi bir-rispett kollu, dan it- Tribunal ma jaqbilx ma' dan l-aggravju. Illi ai termini tal-artikolu 7 (2) (c) tal- Kapitolu 563 tal-Ligijiet ta' Malta, l-Awtorita` intimata ghandha d-dmir li "tamministra bl-akbar mod assolut sabiex isir l-aħjar użu tal-art kollha tal- Gvern ta' Malta2 u kull art li tifforma parti mill-isfera pubblika bħall-perimetru tal-kosta, ix-xtut, portijiet, mollijiet, puntuni, portbeaches, postijiet ta' nżul, irmiġġi, kanali, akwadotti, lagi, spieri naturali, irdum, widien, pjazez pubbliċi, toroq, sqaqien, korsiji, rotot ta' aċċess għall-postijiet pubbliċi oħra inkluż dawk li jwasslu għall-perimetru tal-kosta, boskijiet, parki, żoni ta'importanza ekoloġika jew ambjentali u s-siti ta' importanza kulturali, soċjali, jew storiċi." Illi fl-opinjoni ta' dan it-Tribunal huwa fil-kompetenza taghha li l-Awtorita` intimata tara li d-decizjoni taghha ikunu in linja mal-istess doveri imposta fuqha bil-ligi. Huwa dover taghha li tara li l-art pubblika isir l-ahjar uzu minnha u li ma jinholoq l- ebda perikolu mill-istess uzu. It-Tribunal jista' jifhem illi Awtoritajiet ohra jista' jkollhom kompetenza parallella u/jew kumplimentari. 76 tal-process 2 Enfasi tat-Tribunal illi l-Awtorita` intimata trid tabdika minn xi dmir taghha ghaliex hemm Awtorita` ohra li tista' ghandha kompetenza parallela. It-Tribunal huwa tal-fehma illi stante li l-art hija wahda pubblika, l-Awtortia` intimata ghandha tezercita bis-shih id-doveri taghha ghall-harsien tal-ahjar uzu tal-art pubblika u ghaldaqstant f'dan il-kaz kienet qieghed tagixxi entro l-parametri tal-poteri li taghtiha il-ligi. Kwindi dan l-aggravju qieghed jigi michud. Illi permezz tat-tieni aggravju, ir-rikorrent sahaq illi l-proposta tieghu hija in linja mal-OCA Policy u li fil-fatt l-Awtorita` intimata mkien fid-decizjoni taghha ma indikat li l-proposta hija kuntrarja ghal xi wahda mill-policies kontenuti fl-istess dokument. Illi filwaqt li huwa veru li fid-decizjoni appellata m'hemm citata l-ebda policy, fil-fatt il-qofol tad-decizjoni appellata hija msejsa fuq l-OCA Policy u dan riferibilment ghal Policy P2 intitolata Public Access and Amenities u Policy P10 intitolata Outdoor Catering Areas within undefined spaces. Illi minn qari ta' dawn il-policies jirrizulta illi fl-ewwel lok il-proposta tar-rikorrent tmur kontra Policy P2 ghax kienet proprju ta' ostkolu ghal pedestrian crossing. Fit- tieni lok, fir-rigward ta' Policy P10, l-Awtorita` intimata kellha diskrezzjoni li tikkunsidra talba bhal dik tar-rikorrent. Ghalhekk dan ma jfissirx li riedet tohrog il- permess bilfors. Kellha dritt tikkunsidra c-cirkostanzi kollha tal-kaz, u meta ghamlet hekk deherilha li l-proposta kienet se toffri periklu ghall-klijenti. Kwindi dan it- Tribunal ma jsib xejn irragjonevoli fid-decizjoni appellata. Illi permezz tat-tielet aggravju, r-rikorrenti sostna li l-Awtorita` intimata naqset li tispecifika kif il-proposta tieghu kienet se tikkostitwixxi traffic hazard u ostakolu Illi t-Tribunal jirrileva illi t-traffic hazard u l-ostakolu msemmija huma cirkostanzi li ma tantx trid wisq biex tirrealizzahom. Illi kif jidher mis-site plan is-sit propost huwa f'kantuniera li tigi fi Triq Felic Borg u li karozzi jduru ghall-imsemmija triq ezatt minn quddiem il-hanut de quo u fejn ir-rikorrent qieghed jipproponi li jpoggi l-imwejjed u s-siggijiet. Illi l-perikolu li jinholoq huwa iktar minn ovvju, b'karozzi ghaddejjin ezatt minn man-nies li jkunu qeghdin jiehdu servizz mill-hanut de quo. Illi a kwantu tal-ostakolu, dan it-Tribunal jidhirlu li ma tantx hemm bzonn ta' elaborazzjoni fuq din ir-raguni. Ostakolu ta' pedestrian crossing jirrendi fix-xejn l-iskop ta' tali crossing. Illi finalment ir-rikorrent jikkontendi li l-Awtorita` intimata sejjset i-decizjoni taghha fuq kunsiderazzjonijiet zbaljati u/jew irrilevanti, u min-naha l-ohra naqset li tiehu kunsiderazzjoni ta' fatti rilevanti. Ir-rikorrent isostni li l-fatt li huwa ma kienx se jiehu parking bay ghandu jkun ta' vantagg ghalih u mhux bil-kontra. It-Tribunal jaqbel ma' dan pero` l-ewwel raguni tar-rifjut trid tinqara fis-sens illi s-sit propost ma kienx fuq parking bay u ghalhekk kien qieghed jostakola pedestrian crossing. Ghalkemm huwa veru li l-ewwel raguni tista' tinqasam f'zewg ragunijiet, madankollu is-sens logiku li qieghed jaghtiha t-Tribunal huwa li l-ewwel parti u t- tieni parti tal-ewwel raguni tar-rifjut huma fil-fatt raguni wahda. Kwindi l-ewwel raguni hija fis-sens li s-sit propost mhuwiex fuq parking bay izda huwa fuq pedestrian crossing. It-Tribunal huwa tal-fehma illi l-kunsiderazzjonijiet l-ohra kollha maghmula mill- Awtorita` intimata huma kollha rilevanti ghall-kaz in ezami, fost ohrajn l-ostakolu ghall-pedestrian crossing. It-Tribunal jirrileva illi huwa veru li llum il-gurnata l- istess crossing giet mizbugha sewda, pero` fil-mument tad-decizjoni din kienet hemm u kienet qieghda sservi l-iskop taghha. Illi ma jirrizultax illi r-rikorrent indika lill-Awtorita` intimata illi l-istess pedestrian crossing kienet wahda temporanja. Pero`, lil hinn minn dan kollu, anke llum il-gurnata, bil-pedestrian crossing imnehhija, xorta ghadu jezisti potenzjal kbir ta' perikolu jekk tigi attwata l-proposta tar-rikorrenti. Illi t-Tribunal jirrileva illi t-toroq qeghdin biex fihom jinstaqu l-vetturi u l-bankini jezistu biex jimxu fuqhom in-nies u jigu salvagwardati mill-vetturi li jkunu qed jinstaqu fit-triq. Illi di piu`, ir-rikorrent jishaq illi l-Awtorita` intimata ma tatx kaz tat-traffic count fis-sit in kwistjoni u li wahda mit-toroq li jaghtu ghal fuq it-triq fejn jinsab il-hanut in kwistjoni hija dead end. Illi kif qal il-Perit tal-istess rikorrent, hawnhekk ninsabu f'zona kummercjali, u kwindi l-ammont ta' traffiku ma jistghax jitqies wiehed insinjifikanti. Jirrizulta wkoll illi bieb ma' bieb mal-hanut de quo hemm hanut tal-haxix li wkoll jista' jiggenera ammont ta' moviment mill- Lanqas ma hu l-kaz li l-Awtorita` intimata ma haditx in konsiderazzjoni s- setback mit-triq u dan proprju ghaliex il-case officer Antonia Petrou kienet gibdet l-attenzjoni tal-Perit tar-rikorrent u kien fil-fatt irranga l-pjanti biex jigi konformi mal-OCA Policy. Ghaldaqstant l-aggravji kollha mressqa mir-rikorrent qeghdin jigu michuda. DECIDE Ghaldaqstant it-Tribunal, ghar-ragunijiet hawn fuq esposti, qieghed jaqta' u jiddeciedi billi jichad l-appell tar-rikorrenti u jilqa' l-eccezzjonijiet tal-Awtorita` intimata. Bl-ispejjez kontra r-rikorrenti. ___________________ Dr. Charmaine Enriquez President tat-Tribunal ta' Revizjoni Amministrattiva __________ Diane Sultana Stoner Deputat Registratur